Па словах маёй суразмоўніцы, школ, якія самым адказным чынам ставяцца да зберажэння здароўя сваіх навучэнцаў, становіцца ўсё больш. Адзін з самых яркіх такіх прыкладаў у Мінскай вобласці — сярэдняя школа № 1 Фаніпаля Дзяржынскага раёна, якая з’яўляецца своеасаблівым рэсурсным цэнтрам па здароўезберагальнай рабоце. Тут распрацавалі свой здароўезберагальны праект, які актыўна садзейнічае захаванню і ўмацаванню здароўя навучэнцаў. Важна, што гэтая і іншыя школы ахвотна прымаюць гасцей, дзеляцца вопытам, і на такіх добрых прыкладах вучацца іншыя.